יאיר רמתי

יאיר רמתי (נולד ב-25 באפריל 1954) הוא מהנדס ישראלי, שעמד בראש מנהלת חומה במשרד הביטחון.

ביוגרפיה
רמתי הוא בעל תואר ראשון בהנדסת אווירונאוטיקה בהצטיינות מהטכניון (1976), ומוסמך בהנדסת אווירונאוטיקה מהטכניון (1982). שירת בצה"ל בשנים 1976–1981 בתפקיד טכנולוגי, שכלל ניתוח והערכת ביצועים של מערכות נשק מתוצרת הגוש המזרחי, הוא נושא דרגת סגן-אלוף במילואים.

ב-1981 החל לעבוד בתעשייה האווירית, שימש מהנדס בכיר בתחום הערכת תפקוד טילים וחיישנים, ניהוג ובקרה ובפיתוח בדיקות וטלמטריה. כיהן כראש פרויקט הטיל "חץ 2" וכמנהל מפעל מלמ בחטיבת מערכות טילים וחלל של החברה, על פועלו בתפקיד זה זכה ב-2003 בפרס ביטחון ישראל והמפעל זכה בפרס הלאומי לאיכות בתעשייה, בשנים 2006–2011 כיהן כסמנכ"ל השיווק של החברה. 

בתחילת 2012 נכנס לתפקידו כראש מנהלת חומה. בזמן כהונתו היה אחראי על פיתוח מערכות להגנה מפני טילים: 
 כיפת ברזל
 שרביט קסמים
 חץ 3

בדצמבר 2015 הודח מתפקידו, שבועיים לאחר ניסוי מוצלח ב"חץ 3", בעקבות עבירת ביטחון מידע - החזקת מידע מסווג במחשבו האישי.

במרץ 2018 מונה ליו"ר דירקטוריון חברת אר.אס.אל אלקטרוניקה (RSL Electronics), חברה המספקת מערכות בקרה ודיאגנוסטיקה למערכות צבאיות, תעופתיות ולמערכות אנרגיה.

קישורים חיצוניים
‬
יאיר רמתי באתר העמותה הישראלית להגנה בפני טילים
 .
מכתביו 
 שחר שוחט ויאיר רמתי, לקחים ותצפיות ראשוניות מהמערכה האווירית והפעלת האש מנגד באוקראינה, בין הקטבים, גיליון 37,  22 בספטמבר 2022.

הערות שוליים

זוכי פרס ביטחון ישראל: עובדי התעשייה האווירית לישראל
התעשייה האווירית לישראל: מנהלי מפעלים
ראשי מנהלת חומה
מהנדסי אווירונאוטיקה ישראלים
מפעל מלמ: אישים
בוגרי הטכניון - מכון טכנולוגי לישראל
ישראלים שנולדו ב-1954